Det er fire bondegårder i området, hvor Hvalstad gård er den nærmeste. Gården ligger på åsryggen mellom Skaugumsåsen og Oslofjorden og har vært boplass helt fra eldre jernalder. Hovedbygningen er fra 1870 og er oppført i sveitserstil. Gårdens fjøs ble oppført i 1920, mens en ny driftsbygning ble bygget i 2000. På grunn av utallige besøk fra skoler og barnehager begynte gården som besøksgård i 2001. Gården har utsikt mot fjorden i syd og mot Skaugumsåsen i nord. Torstein og Bjørg Laupsa, som overtok driften fra Birger Laupsa i 1992, driver gården fortsatt.